stanford-oval/wikipedia huggingface dataset:
เวสิเคิล (ชีววิทยาและเคมี)
การก่อตัวและการขนส่ง > ในกระบวนการควบคุมแบบลดจำนวนตัวรับสาร

โปรตีนบนเยื่อหุ้มทำหน้าที่เป็นตัวรับมักถูกทำเครื่องหมายสำหรับลดจำนวนลงโดยการที่มียูบิควิตินมาเกาะ หลังจากที่มาถึงเอนโดโซมด้วยวิถีที่กล่าวไว้ข้างต้น เวสิเคิลก็เริมที่จะก่อตัวอยู่ภายในเอนโดโซม โดยนำโปรตีนที่อยู่บนเยื่อหุ้มไปใช้เพื่อการสลายตัว เมื่อเอนโดโซมเจริญสมบูรณ์เพื่อกลายเป็นไลโซโซมหรือรวมตัวเข้ากับอีกเอนโดโซม เวสิเคิลจะเสื่อมสลายไปอย่างสมบูรณ์ หากปราศจากกลไกนี้ จะมีเพียงส่วนที่อยู่นอกเซลล์ของโปรตีนบนเยื่อหุ้มเท่านั้นที่จะไปถึงลูเมนของไลโซโซม และส่วนนี้เท่านั้นที่จะถูกย่อยสลาย
ด้วยการที่มีเวสิเคิลอยู่ภายใน เอนโดโซมจึงมักเป็นที่รู้จักในชื่อ มัลติเวสิคิวลาร์บอดี วิถีที่นำไปสู่การก่อตัวของมันยังไม่เป็นที่ทราบกันดี และสิ่งที่ไม่เหมือนกับเวสิเคิลชนิดใดที่กล่าวมา คือผิวด้านนอกของเวสิเคิลชนิดนี้ขะไม่ติดต่อกับไซโทซอล
การก่อตัวและการขนส่ง > การเตรียม > เวสิเคิลอิสระ

การสร้างเวสิเคิลขึ้นจากเยื่อหุ้มเป็นวิธีการหนึ่งสำหรับการศึกษาเชิงลึกของเยื่่อหุ้มแต่ละชนิดของเซลล์ โดยหลังจากที่นำเซลล์ที่ยังมีชีวิตอยู่ไปบดเป็นสารแขวนลอย เยื่อหุ้มแต่ละชนิดจะก่อตัวเป็นฟองปิดขนาดเล็ก เศษซากขนาดใหญ่ที่เหลืออยู่ของเซลล์ที่ถูกบดสามารถนำออกไปได้ด้วยการหมุนเหวี่ยงที่ใช้ความเร็วต่ำ และหลังจากนั้น เศษซากที่ทราบต้นกำเนิด (เช่นโทโนพลาสต์, พลาสมาเลมมา ฯลฯ) สามารถแยกได้ด้วยการหมุนเหวี่ยงที่ใช้ความเร็วสูงตามลำดับความหนาแน่น หากใช้เทคนิคออสโมติกช็อกจะสามารถเปิดเวสิเคิลออกได้ชั่วคราว (เพื่อเติมสารละลายที่ต้องการเข้าไป) หลังจากนั้นจึงนำไปหมุนเหวี่ยงอีกครั้งและนำไปทำเป็นสารแขวนลอยโดยใช้สารละลายอีกชนิด การใช้ตัวชักพา (ionophore) เช่นวาลิโนไมซิน จะทำให้สร้างเกรเดียนท์ไฟฟ้าเคมีที่เทียบได้กับของเซลล์ที่ยังมีชีวิตอยู่ได้
โดยหลักแล้ว เวสิเคิลถูกใช้ในการศึกษาสองประเภทต่อไปนี้
หาและแยกตัวรับบนเยื่อหุ้มที่เข้าจับอย่างจำเพาะกับฮอร์โมนและสสารที่สำคัญอื่น ๆ
ศึกษาการขนส่งไอออนหรือสสารอื่น ๆ บนเยื่อหุ้มของเวสิเคิลแต่ละชนิด แม้ว่ากาศึกษาการขนส่งสารจะสามารถกระทำได้ง่ายด้วยเทคนิคแพทช์แคล็มพ์ (patch clamp technique) แต่การใช้เวสิเคิลจะสามารถทำให้ศึกษาการขนส่งสารของวัตถุที่ไม่สามารถใช้เทคนิคแพทช์แคล็มพ์ได้
เวสิเคิลเทียม

ในทางชีวเคมี มีการศึกษาเกี่ยวกับเวสิเคิลที่ล้อมรอบด้วยเยื่อหุ้มลิพิด ซึ่งการศึกษาดังกล่าวใช้การเตรียมสารแขวนลอยของเวสิเคิลเนื้อเดียว (homogeneous vesicle) ผ่านกระบวนการอัดรีดหรือนำไปผ่านคลื่นเสียงที่มีความถี่สูง (sonication), ฉีดสารละลายฟอสโฟลิพิดไปยังเยื่อของสารละลายบัฟเฟอร์ ในการเตรียมเช่นนี้ สารละลายในน้ำของเวสิเคิลสามารถทำให้มีส่วนประกอบของฟอสโฟลิพิดและขนาดที่แตกต่างกันได้
ดูเพิ่ม

Bleb (cell biology)
Host-pathogen interface
Membrane contact sites
Membrane nanotube
ไมเซลล์
ไมโครโซม
โพรโทเซลล์
Spitzenkörper, a structure of many small vesicles found in fungal hyphae
หนังสืออ่านประกอบ

Alberts, Bruce;  และคณะ (1998). Essential Cell Biology: An Introduction to the Molecular Biology of the Cell. Garland Pub. ISBN 978-0-8153-2971-8.
แหล่งข้อมูลอื่น

Lipids, Membranes and Vesicle Trafficking - The Virtual Library of Biochemistry, Molecular Biology and Cell Biology
| ด ค กโครงสร้างของเซลล์ / ออร์แกเนลล์ |
| --- | --- |
ระบบเอนโดเมมเบรน:  เยื่อหุ้มเซลล์  นิวเคลียส  ร่างแหเอนโดพลาซึม  กอลไจแอปพาราตัส  พาเรนทีโซม  ออโทฟาโกโซม  เวสิเคิล เอกโซโซม  ไลโซโซม  เอนโดโซม  ฟาโกโซม  แวคิวโอล  อะโครโซม  ไซโทพลาสมิกแกรนูล เมลาโนโซม  ไมโครบอดี  ไกลออกซิโซม  เพอรอกซิโซม  ไวเบล–ปาลาเดบอดี 
ไซโทสเกเลตัน:  ไมโครฟิลาเมนต์  อินเทอร์มีเดียทฟิลาเมนท์  ไมโครทูบูล  ไซโทสเกเลตันในโพรแคริโอต  Microtubule organizing center เซนโทรโซม  เซนทริโอล  เบซัลบอดี  สปินเดิลโพลบอดี  ไมโอไฟบริล  อุนดุลิโพเดียม ซิเลีย  แฟลเจลลัม  แอกโซนีม  เรเดียลสโปค  ซูโดโพเดียม  ลาเมลลิโพเดียม  ฟิโลโพเดียม 
สิ่งมีชีวิตร่วมอาศัยภายใน:  ไมโทคอนเดรีย  พลาสติด คลอโรพลาสต์  โครโมพลาสต์  เจอรอนโทพลาสต์  ลิวโคพลาสต์  อะไมโลพลาสต์  เอไลโอพลาสต์  โปรตีโนพลาสต์  แทนโนโซม 
โครงสร้างภายในอื่น ๆ:  นิวคลีโอลัส  อาร์เอ็นเอ ไรโบโซม  สไปลซิโอโซม  Vault  ไซโทพลาซึม ไซโทซอล  อินคลูชัน  โปรทีเอโซม 
โครงสร้างภายนอก:  อาร์คีลลัม  ผนังเซลล์  สารเคลือบเซลล์ 
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น 
ภาพจากกล้องจุลทรรศน์อิเล็กตรอนแสดงเซลล์ของเชื้อมาลาเรียที่ภายในมีเวสิเคิลอาหาร (food vesicle, FV) และเวสิเคิลขนส่ง (transport vesicle, TV)
สาวิณี ปะการะนัง

| สาวิณี ปะการะนัง |
| --- | --- |
เกิด: 2 กุมภาพันธ์ พ.ศ. 2508 (59 ปี) สาวิณี ปะการะนัง กรุงเทพมหานคร
คู่สมรส: กัณฑ์เอนก ปัจฉิมสวัสดิ์
สาวิณี ปะการะนัง หรือ เอ๋ อดีตนางสาวไทยคนที่ 22 ประจำปี พ.ศ. 2527 เป็นนางสาวไทยคนแรกในรอบ 11 ปี หลังจากงดเว้นการประกวดภายหลังเหตุการณ์ 14 ตุลา ตั้งแต่ พ.ศ. 2516 ถึง พ.ศ. 2526
สาวิณี ปะการะนัง เข้าร่วมประกวดนางสาวไทยซึ่งกลับมาจัดหลังจากงดจัดมา 12 ปีเธอได้รับตำแหน่งนางสาวไทยประจำปี พ.ศ. 2527 จากการประกวดที่เวทีกลางแจ้ง โรงแรมแกรนด์พาเลซ เมืองพัทยา จังหวัดชลบุรี และได้เป็นตัวแทนสาวไทยเข้าประกวดนางงามจักรวาล 1984 ที่ไมแอมี รัฐฟลอริดา สหรัฐ โดยเข้ารอบ 10 คนสุดท้าย และได้อันดับที่ 6
สาวิณี สมรสกับกัณฑ์เอนก ปัจฉิมสวัสดิ์ พี่ชายของกุลนัดดา ปัจฉิมสวัสดิ์ อดีตผู้ประกาศข่าวภาคภาษาอังกฤษ ของสถานีโทรทัศน์เนชั่นแชนแนล และพิธีกรรายการผู้หญิงถึงผู้หญิง ทางช่อง 3 และได้เป็นตัวแทนประเทศไทย เข้าประกวดมิสซิสเวิลด์ ประจำปี 1989 ที่ สหรัฐอเมริกา ได้รางวัลชุดประจำชาติยอดเยี่ยม และ รองอันดับ 1
สาวิณี มีบุตรกับนายกัณฑ์เอนก ปัจฉิมสวัสดิ์ จำนวน 3 คน หนึ่งในนั้นเป็นบุตรชาย คือ กัณฑ์พิทักษ์ ปัจฉิมสวัสดิ์ หรือ หมูแฮม ที่ขับรถยนต์พุ่งเข้าชนป้ายรถเมล์ จนมีผู้ได้รับบาดเจ็บและเสียชีวิต เมื่อปี พ.ศ. 2550 และจำคุกในวันที่ 18 กันยายน พ.ศ. 2558 เป็นเวลา 2 ปี 1 เดือนตามคำสั่งศาลฎีกา อีกหนึ่งคนคือ สิรินโสพิศ ปัจฉิมสวัสดิ์ 8 คนสุดท้าย เดอะสตาร์ ค้นฟ้าคว้าดาว ปี 9 ปัจจุบันหย่าขาดกันแล้ว
ผลงานการแสดง > ละครโทรทัศน์

หัวใจนี้เพื่อเธอ ช่อง 9 (2535)
ลูกหว้า ช่อง 7 (2542)
สุภาพบุรุษลูกผู้ชาย ช่อง 7 (2546)
ไวรัส
ศัพทมูลวิทยา

ไวรัสเป็นศัพท์จากภาษาลาตินแปลว่า พิษ ในตำราชีววิทยาเก่าของไทยอาจเรียกว่า วิสา อันเป็นการทับศัพท์ในยุคแรกจากภาษาสันสกฤตที่แปลว่า พิษ เช่นเดียวกัน
คุณสมบัติที่สำคัญ

คุณสมบัติที่สำคัญของไวรัสมีดังนี้
ไวรัสมีกรดนิวคลีอิกเพียงชนิดเดียวเป็น DNA หรือ RNA (ยกเว้นบางชนิด)
ไวรัสมีขนาดเล็กมาก (20-300 nanometers) จนสามารถหลุดรอดผ่านเครื่องกรองที่ใช้กรองแบคทีเรียได้ ในสมัยก่อนเรียกไวรัสว่าเป็น filterable agents การดูรูปร่างของไวรัสต้องใช้กล้องจุลทรรศน์อิเล็กตรอนจะใช้กล้องจุลทรรศน์ธรรมดาไม่ได้
ไวรัสมีการเพิ่มจำนวนเฉพาะในเซลล์ของสิ่งที่มีชีวิตเท่านั้นจึงจัดไวรัสเป็น obligate intracellular parasite และ กลไกของไวรัสในการเพิ่มจำนวนที่เรียกว่า replication ก็แตกต่างจากการเพิ่มจำนวนของจุลินทรีย์ชนิดอื่นอย่างชัดเจน ทั้งนี้เพราะไวรัสมีโครงสร้างและส่วนประกอบแบบง่าย ๆ ไม่มีเมแทบอลิซึมและ ออร์แกเนลล์ต่าง ๆ เช่นไรโบโซม หรือไมโทคอนเดรีย เป็นของตัวเอง จำเป็นต้องอาศัยการทำงานจากเซลล์โฮสต์ทั้งสิ้น
ไวรัสไม่ถูกทำลายโดยยาปฏิชีวนะที่ใช้รักษาโรคติดเชื้อแบคทีเรีย แต่มีสารอินเตอร์เฟียรอน (Interferon, IFN) และยาหรือสารเคมีที่ยับยั้งการเพิ่มจำนวนของไวรัสได้
การติดเชื้อไวรัสสามารถทำให้เกิดการเปลี่ยนแปลงต่าง ๆ บนเซลล์โฮสต์ เช่น ทำให้เซลล์ตาย, มีการรวมตัวของเซลล์ หรือทำให้เซลล์เกิดการเปลี่ยนแปลงคุณสมบัติ (transformation) กลายเป็นเซลล์มะเร็งได้
โครงสร้าง

ไวรัสจัดเป็นจุลินทรีย์ที่มีโครงสร้างแบบง่ายๆ ไม่ซับซ้อน ไวรัสที่มีส่วนประกอบครบสมบูรณ์เรียกว่าวิริออน (virion) ซึ่งจะประกอบด้วยแกนกลาง (core) ของกรดนิวคลิอิกซึ่งเป็น RNA หรือ DNA และมีโปรตีนหุ้มล้อมรอบเพื่อป้องกันกรดนิวคลิอิก โปรตีนที่หุ้มนี้เรียกว่าแคพซิด (capsid) ซึ่งประกอบด้วยหน่วยย่อยเรียกว่าแคพโซเมอร์ (capsomer) กรดนิวคลิอิกและโปรตีนที่หุ้มนี้เรียกว่า นิวคลีโอแคพซิด (nucleocapsid)
ในไวรัสบางชนิดจะมีชั้นไขมันหุ้มล้อมรอบนิวคลีโอแคพซิด (nucleocapsid) อีกชั้นหนึ่งเรียกไวรัสพวกนี้ว่า enveloped virus ไวรัสบางชนิดมีเฉพาะนิวคลีโอแคพซิดเท่านั้นเรียกว่าไวรัสเปลือย (non-enveloped virus หรือ naked virus)
ไวรัสที่มี envelope บางชนิดมีปุ่มยื่นออกมาจากชั้น envelope เรียกว่า spike หรือ peplomer ซึ่งมีความสำคัญในการใช้เกาะกับ receptor บนผิวเซลล์และบางชนิดเป็นตัวกระตุ้นระบบภูมิคุ้มกันที่ดี spikeของไวรัสอาจมีคุณสมบัติเป็นสารบางอย่างเช่น เป็นฮีแมกกลูตินิน (hemagglutinin) หรือเป็นเอนไซม์นิวรามินิเดส (neuraminidase)
โดยทั่วไป naked virus มีความทนทานต่อสภาพแวดล้อมได้ดีกว่า enveloped virus และจะไม่ถูกทำลายด้วยสารละลายไขมัน เช่น ether, alcohol หรือ bile
คุณสมบัติทางชีววิทยา

คุณสมบัติสำคัญทางชีววิทยาของไวรัส คือ
ไวรัสไม่จัดว่าเป็น "เซลล์" เนื่องจากไม่มีเยื่อหุ้มเซลล์ อันเป็นพื้นฐานที่ทุกเซลล์ต้องมี
ไวรัสมีกรดนิวคลีอิค ซึ่งการสลับการเรียงตัวของนิวคลีโอไทด์ คือ รหัสพันธุกรรมอยู่ในสภาพของยีน ที่ควบคุมลักษณะทางกรรมพันธุ์
ไวรัสเพิ่มจำนวนได้ในเซลล์ของสิ่งมีชีวิตเท่านั้น อาหารที่ใช้เพาะเลี้ยงแบคทีเรีย ใช้เพาะเลี้ยงไวรัสไม่ได้ นอกจากจะเพาะเลี้ยงในเซลล์ของสิ่งมีชีวิต
รหัสพันธุกรรมของไวรัสเมื่อผันแปร ไวรัสก็ผันแปรด้วยไวรัสที่ผันแปรแตกต่างไปจากไวรัสปกติอาจตรวจสอบได้โดยเลี้ยงกับเซลล์ต่างๆ และเปรียบเทียบไวรัสดูตรวจสอบคุณสมบัติต่างๆ เช่น
คุณสมบัติทางฟิสิกส์ของไวรัส เช่น ความทนของไวรัสต่อรังสี ความทนของไวรัสต่ออุณหภูมิระดับต่างๆ
คุณสมบัติทางเคมีของไวรัส เช่นความทนของไวรัสต่อสารเคมี
คุณสมบัติทางชีววิทยาของไวรัส เช่น ความสามารถในการสังเคราะห์ไวรัส ความสามารถของไวรัสในการทำลายเซลล์รุนแรงมากน้อยเพียงใด ความสามารถในการสังเคราะห์เอ็นไซม์ สังเคราะห์แอนติเจนที่เฉพาะของไวรัส ยีนที่ควบคุมชนิดของเซลล์ที่ไวรัสจะเจริญ ยีนที่ทำให้เกิดการสลายเซลล์ที่ผันแปรจากเซลล์ปกติ โดยเปรียบเทียบความสามารถของไวรัสที่จะแพร่พันธุ์ โดยตรวจสอบดูคุณสมบัติทางฟิสิกส์ ทางเคมีและทางชีววิทยาของไวรัสตามแบบดังกล่าวข้างต้น ความรู้เรื่องไวรัสกับเซลล์นั้น ส่วนใหญ่จะได้จากการศึกษาไวรัสแบคทีเรีย กับแบคทีเรียชนิด อี.โคไล (E. coli) การที่มีการศึกษาไวรัสแบคทีเรียกับแบคทีเรีย อี.โคไล มาก เพราะแบคทีเรียชนิดนี้เป็นแบคทีเรียที่เราทราบคุณสมบัติทางชีววิทยาอย่างดี
รูปแบบการทวีจำนวนกรดนิวคลีอิค

มีทั้งหมด 3 แบบคือ
ดีเอ็นเอ สร้าง ดีเอ็นเอ ซึ่งยีนของไวรัสเป็น ดีเอ็นเอ เช่น ไวรัสฝีดาษหรือไข้ทรพิษ ถ้าเป็นดีเอ็นเอ สองสาย (+ และ -) เฉพาะ ดีเอ็นเอ สาย (+) จะสร้าง ดีเอ็นเอ สาย (-) ส่วน ดีเอ็นเอ สาย (-) จะสร้าง ดีเอ็นเอ สาย (+) ทำให้ ดีเอ็นเอ สองสาย ทั้งคู่ใหม่และคู่เก่าเหมือนกันทุกประการ
ถ้าเป็น ดีเอ็นเอ สายเดียว (+) ก็จะสร้าง ดีเอ็นเอ สาย (-) ก่อน ดีเอ็นเอ สาย (-) ก็จะเป็นแม่พิมพ์ในการสร้าง ดีเอ็นเอ สาย (+) ต่อมาเฉพาะ ดีเอ็นเอ สาย (-) เท่านั้นจะสลายเหลือแต่ ดีเอ็นเอ สาย (+) อย่างเดียว
อาร์เอ็นเอ สร้าง อาร์เอ็นเอ ซึ่งยีนของไวรัสเป็น อาร์เอ็นเอ เช่น ไวรัสโปลิโอ ไวรัสบัคเตรี f2
ถ้าเป็น อาร์เอ็นเอ สองสาย (+ และ -) อาร์เอ็นเอ (+) ก็จะสร้าง อาร์เอ็นเอ สาย (-) ส่วน อาร์เอ็นเอสาย (-) ก็จะสร้างอาร์เอ็นเอสาย (+) 
ถ้าเป็น อาร์เอ็นเอ สายเดียว (+) ก็จะสร้าง อาร์เอ็นเอสาย (-) ก่อน อาร์เอ็นเอสาย (-) ก็จะเปลี่ยนเป็นแม่พิมพ์ ในการสร้าง อาร์เอ็นเอสาย (+) ต่อมา เฉพาะ อาร์เอ็นเอสาย (-) เท่านั้นที่สลายไปเหลือแต่ อาร์เอ็นเอ สาย (+) แต่อย่างเดียว
อาร์เอ็นเอ สร้าง ดีเอ็นเอ ก่อน แล้วจึงสร้าง อาร์เอ็นเอ ซึ่งยีนของไวรัสเป็น อาร์เอ็นเอ ถอดออกมาในลักษณะ ดีเอ็นเอ ของไวรัส เพื่อแฝงร่วมกับ ดีเอ็นเอ ของเซลล์ เช่น ไวรัส รูส์ซาโคมา
เฉพาะในไวรัส อาร์เอ็นเอที่เกี่ยวข้องกับมะเร็ง ซึ่งเป็น อาร์เอ็นเอชนิดสายเดียว (+) อาร์เอ็นเอสาย (+) จะสร้าง ดีเอ็นเอ ของไวรัสในลักษณะ ดีเอ็นเอ ในสภาพโปรไวรัสนี้จะเป็นแม่พิมพ์ในการสร้าง อาร์เอ็นเอสาย (+)
รูปร่างของไวรัสที่เป็นสาเหตุของโรคพืช

ไวรัสที่เป็นสาเหตุของโรคพืชแต่ละชนิดย่อมจะมีรูปร่างของอนุภาคตลอดจนขนาดที่แตกต่างกัน พอจะจัดแบ่งประเภทรูปร่างของไวรัสโรคพืชได้ดังต่อไปนี้
ไวรัสที่มีรูปร่างเป็นท่อนตรง (Stiff rod) ไวรัสแบบนี้มักมีความกว้างของอนุภาคไม่เกิน 25 nm และความยาว 130-300 nm
ไวรัสที่มีรูปร่างเป็นแท่งคด (Flexuous or Filamentous particle) อนุภาคไวรัสแบบนี้มักมีความกว้างไม่เกิน 13 nm และมีความยาวตั้งแต่ 480-2,000 nm
ไวรัสที่มีรูปหลายเหลี่ยม (Icosahedron) แต่เดิมการศึกษาไวรัสด้วยกล้องจุลทรรศน์อิเล็กตรอนกำลังขยายต่ำทำให้เข้าใจกันว่า เป็นอนุภาคแบบทรงกลม แต่ปัจจุบันพบว่าไวรัสที่มีรูปทรงกลมที่จริงเป็นรูปหลายเหลี่ยมที่มีด้าน 20 หน้า ประกอบขึ้นเป็นรูปทรงหลายเหลี่ยม แต่ละหน้าจะมีโปรตีนหน่วยย่อย (Protein sub-unit) เรียงกันอย่างสม่ำเสมอ มีโพรงแกนกลางของกรดนิวคลีอิค อนุภาคของไวรัสจำพวกนี้มีขนาดอนุภาค 20-80 nm
ไวรัสที่มีรูปร่างแบบกระสุนปืน (Bullet-shape) อนุภาคที่มีรูปร่างแบบนี้จะเป็นแท่งตรง หัวท้ายมน ไม่ตัดตรงแบบท่อนตรง (Stiff rod) มักจะมีความกว้างไม่น้อยกว่า 1/3 ของความยาวไวรัส
โครงสร้างของไวรัสใบยาสูบด่าง ซึ่งอาร์เอ็นเอของไวรัสขดอยู่ในเฮลิกซ์เกิดจากหน่วยย่อยของโปรตีนซ้ำๆ กัน
ขั้นตอนการเพิ่มจำนวนไวรัส
ศดานันท์ บาเล็นซิเอก้า

| ศดานันท์ บาเล็นซิเอก้า |
| --- | --- |
เกิด: 21 มีนาคม พ.ศ. 2539 (28 ปี) ศดานันท์ บาเล็นซิเอก้า กรุงเทพมหานคร ประเทศไทย
อาชีพ: นักแสดง นางแบบ นักร้อง
ปีที่แสดง: พ.ศ. 2556–ปัจจุบัน
ผลงานเด่น: มารีน่า - น้องใหม่ร้ายบริสุทธิ์  เจนจิรา - สายลับสามมิติ  ขวัญเอย/ขวัญมา - ซ่อนเงารัก  ทิพยางศ์ (แอ้) - ฝ้ายแกมแพร
สังกัด: LOVEiS Entertainment
ศดานันท์ บาเล็นซิเอก้า ชื่อเล่น มารีน่า (เกิด 21 มีนาคม พ.ศ. 2539) เป็นนักแสดง นักร้อง และนางแบบลูกครึ่งไทย-สเปน เป็นที่รู้จักจากบทบาทฝาแฝดชาย-หญิง "ขวัญเอย" และ "ขวัญมา" จากละครเรื่อง ซ่อนเงารัก และเป็นน้องสาวของมาร์กี้ ราศรี บาเลนซิเอก้า
ประวัติ

มารีน่าเกิดเมื่อวันที่ 21 มีนาคม พ.ศ. 2539  เป็นบุตรสาวของคุณพ่อ ดานิเอล บาเล็นซิเอก้า (เสียชีวิตแล้ว) และคุณแม่เหน่ง อรศรี บาเล็นซิเอก้า ฮอนโนลด์​ (พูลขวัญ) อดีตนางงามและนางแบบ จบการศึกษาระดับมัธยมปลายจาก โรงเรียนนานาชาติบรอมส์โกรฟ และ โรงเรียนนานาชาติร่วมฤดี  และปัจจุบันจบการศึกษาจาก คณะบริหารธุรกิจ  มหาวิทยาลัยอัสสัมชัญ  และเป็นน้องสาวของมาร์กี้ ราศรี บาเล็นซิเอก้า
มารีน่าก้าวเข้าสู่วงการในรายการ ตีท้ายครัว เมื่อวันที่ 14 ธันวาคม 2554 ทางช่อง 3 ซึ่งในตอนนั้นมารีน่ามีอายุเพียง 15 ปี
ในปี 2556 มารีน่าในวัย 17 ปีได้เข้าประกวด เอเชี่ยน ซูเปอร์โมเดล คอนเทสต์ 2013 ปรากฏว่ามารีน่าได้อันดับ 4 ในรายการนี้มาครอง ต่อมามารีน่าได้เซ็นสัญญาเป็นนักแสดงกับ บรอดคาซท์ ไทย เทเลวิชั่น ของหน่อง อรุโณชา ภาณุพันธ์ โดยได้แสดงละครเรื่องน้องใหม่ร้ายบริสุทธิ์ เป็นเรื่องแรกในบท "มารีน่า" หลังจากนั้นจึงได้มาแสดงละครยาวเรื่องแรกคือ มาดามดัน ในบทบาท "ตุลยา" คู่กับอินดี้ อินทัช เหลียวรักวงศ์ ในปี 2558 มารีน่าได้แสดงละครเรื่อง สายลับสามมิติ รับบท "เจนจิรา" คู่กับ ปีเตอร์ เดนแมน
ในปี 2563 มารีน่าได้รับบทนำเป็นครั้งแรกในละครเรื่อง ซ่อนเงารัก รับบทฝาแฝดชาย-หญิง "ขวัญเอย" และ "ขวัญมา" ซึ่งเป็นการแสดงต่อจาก อรเณศ ดีคาบาเลส ในตอนที่ 9 - 17 (ตอนจบ) หลังจากตัวละครได้ทำการผ่าตัดศัลยกรรมเปลี่ยนใบหน้าหลังจากเกิดอุบัติเหตุไฟไหม้
ผลงาน > เพลง

ไม่มีเหตุผล  (feat. นายนะ)
แข็งใจ | Be Strong
ขอสักวัน Mindset x Marina
เหงาเหมือนกัน (SO AM I) l MEAN x MARINA x Billy BeaR
เบาๆในใจ (เพลงประกอบละคร ซ่อนเงารัก)
ดวงตาคู่นั้น (เพลงประกอบละคร ซ่อนเงารัก)
ใจอ่อนแอ (cover version) (เพลงประกอบละคร ซ่อนเงารัก)
เหมือนจะดี
ติด | Stuck
หลง (เพลงประกอบละคร ฝ้ายแกมแพร)
ดวงตาคู่นั้น (looking in your eyes) (เพลงประกอบละคร พราวมุก)
ตัวปลอม (เพลงประกอบละคร พฤษภา-ธันวา รักแท้แค่เกิดก่อน)
Touch (feat. มาริโอ้ เมาเร่อ) (เพลงประกอบละคร คือเธอ)
ชั่วคราวตลอดไป
Soulmate (เพลงประกอบละคร ลออจันทร์ ในซีรี่ย์ชุด ดวงใจเทวพรหม)
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2556 | มาดามดัน | ตุลยา |
| 2558 | สายลับสามมิติ | เจนจิรา |
| 2560 | ซ่อนรักกามเทพ | บัว |
| 2563 | ซ่อนเงารัก | ขวัญเอย เจริญดำรงกิจ (เอย) / ขวัญมา ศิราพาณิชย์ (มาย) (หลังศัลยกรรม)(รับบทฝาแฝด) |
| 2565 | บุพเพร้อยร้าย | พัดชา พีระพงษ์ (พัด) (ชื่อเดิม) / นีรพัธ พร้อมพงษ์วิไล (พัด) (ชื่อใหม่) นางร้าย |

ละครโทรทัศน์ทั้งหมดด้านล่างนี้ออกอากาศทางGMM 25
| พ> ศ. | เรื่อง | บทบาท |
| --- | --- | --- |
| 2563 | ฝ้ายแกมแพร | ทิพยางศ์ (แอ้) |
ผลงาน > ซีรีส์

| ปี | เรื่อง | บทบาท |
| --- | --- | --- |
| 2557 - 2561 | น้องใหม่ร้ายบริสุทธิ์ | มารีน่า |
| 2561 | เรื่อง ลับ หลัง Be Hide The Sin | กรีน |
| 2564 | อังคารคลุมโปง The Series ตอน นางรำ | เบลล์ |
| 2565 | Wannabe ฝัน กล้า บ้า ดัง | ไวน์ |
|  | The Ocean Eyes | เกรซ |
แหล่งข้อมูลอื่น

ศดานันท์ บาเล็นซิเอก้า ที่อินสตาแกรม
ศดานันท์ บาเล็นซิเอก้า ที่เอกซ์ (ทวิตเตอร์)
สร้อยสน อุไรศรี

| สร้อยสน อุไรศรี |
| --- | --- |
เกิด: 9 เมษายน พ.ศ. 2521 (46 ปี) สร้อยสน อุไรศรี
อาชีพ: นักแสดง
ปีที่แสดง: พ.ศ. 2527 - พ.ศ. 2531
สร้อยสน อุไรศรี เกิดวัน 9 เมษายน พ.ศ. 2521 ชื่อเล่น สร้อยจำได้สินางเอกเด็กชื่อ สร้อยสน อุไรศรี  แทบทุกเรื่อง เรื่องย่อหนังไทยในอดีต ด.ช.บอย เนติลักษณ์ ด.ญ.สร้อยสน อุไรศรี จากภาพยนตร์โทรทัศน์ "สิงหไกรภพ" ภาพจากหนังสือปี 2526. ดาราเด็ก หนังไทยในอดีต. นักแสดง เกิดที่จังหวัดกรุงเทพฯ
การศึกษา

อนุบาล 1-3 โรงเรียนอนุบาลโชคชัย
ประถมศึกษาและมัธยมศึกษา โรงเรียนเซนต์ฟรังซีสซาเวียร์คอนแวนต์
การศึกษา > ละครโทรทัศน์

2531 อีสา (ช่อง 7)
การศึกษา > ภาพยนตร์โทรทัศน์

2526 สิงหไกรภพ
สาธารณรัฐประชาธิปไตยประชาชนเอธิโอเปีย

สาธารณรัฐประชาธิปไตยประชาชนเอธิโอเปีย ( PDRE ) ( อามารา : የኢትዮጵያ ሕዝባዊ ዲሞክራሲያዊ ሪፐብሊክ ,) เป็นรัฐสังคมนิยมในเอธิโอเปียและเอริเทรียในปัจจุบันตั้งแต่ปี 1987 ถึง 1991
สาธารณรัฐประชาธิปไตยประชาชนเอธิโอเปีย ก่อตั้งขึ้นในเดือนกุมภาพันธ์ 1987 ในฐานะรัฐพรรคเดียวของลัทธิมากซ์-เลนิน การประกาศใช้รัฐธรรมนูญสามสัปดาห์หลังจากได้รับการอนุมัติในการลงประชามติระดับชาติ เดร์กซึ่งเป็นรัฐบาลทหารที่ปกครองเอธิโอเปียในฐานะรัฐบาลเฉพาะกาล ตั้งแต่ปี 1974 ได้วางแผนเปลี่ยนผ่านไปสู่การปกครองของพลเรือนและประกาศเป็นสาธารณรัฐสังคมนิยมในปี 1984 หลังจากเตรียมการมาห้าปี พรรคแรงงานแห่งเอธิโอเปีย (WPE) ก่อตั้งขึ้นในปีเดียวกับ พรรคแนวหน้าที่นำโดยประธานพรรค เมินกึสทู ฮัยเลอ มารียัม เดร์กถูกยุบลงด้วยการสถาปนาสาธารณรัฐประชาธิปไตยประชาชนเอธิโอเปีย แต่ยังคงปกครองโดยพฤตินัยจนถึงเดือนกันยายนเมื่อมีรัฐบาลใหม่ สามเดือนหลังจากการเลือกตั้งทั่วไปในเดือนมิถุนายน รัฐนี้ถูกปกครองพรรคแรงานโดยมีเมินกิสตูเป็นทั้งประธานาธิบดีเอธิโอเปียและเลขาธิการพรรคแรงงาน
รัฐบาลของเอธิโอเปียนั้นเป็นรัฐรวมศูนย์ มีโครงสร้างทางอำนาจคล้ายกับรัฐคอมมิวนิสต์อื่นๆโดยมีเชนโก เป็นองค์กรที่มีอำนาจสูงสุดในเอธิโอเปีย โดยมีประธานาธิบดีทำหน้าที่เป็นประมุขแห่งรัฐและหัวหน้ารัฐบาล มีอำนาจบริหารและอำนาจนิติบัญญัติอย่างกว้างขวาง และทำหน้าที่เป็นประธานคณะกรรมการกฤษฎีกา ฐานะทั้งประธานาธิบดีและหัวหน้าพรรคของเมินกิสตู เขานั้นเป็นเผด็จการเสมือนจริง เขาและสมาชิกของเดร์กครองอำนาจในโปลิตบูโรของพรรคแรงงาน
สาธารณรัฐประชาธิปไตยประชาชนเอธิโอเปียได้สืบทอดปัญหาที่ทำลายเอธิโอเปียตั้งแต่ยุคเดร์กรวมถึงทุกพภิกขภัยในปี 1983-1985 การพึ่งพาความช่วยเหลือจากต่างประเทศและความเสื่อมโทรมของขบวนการคอมมิวนิสต์ทั่วโลก และสหภาพโซเวียตได้ยุติการสนับสนุนเอธิโอเปียในปี 1990 และความขัดแย้งภายในที่เกิดจากสงครามกลางเมืองเอธิโอเปีย และ สงครามประกาศอิสรภาพเอริเทรีย ทำให้อำนาจของพรรคแรงงานถูกท้าทายมากขึ้นโดยกลุ่มติดอาวุธชาติพันธุ์และกลุ่มต่อต้านรัฐบาล ในเดือนพฤษภาคม 1991 เมินกึสตูถูกเนรเทศ ระบอบการปกครองนี้กินเวลาเพียงหนึ่งสัปดาห์ก่อนที่แนวร่วมประชาธิปไตยปฏิวัติประชาชนเอธิโอเปียได้โจมตีและบุกอาดดิสอาบาบา และยุบสาธารณรัฐประชาธิปไตยประชาชนเอธิโอเปียและแทนที่ด้วย รัฐบาลเปลี่ยนผ่านเอธิโอเปีย
ไวรัสโรคระบาด เอช 1 เอ็น 1/09

ไวรัสที่มีส่วนเกี่ยวข้องต่อการระบาดของไข้หวัดใหญ่สายพันธุ์ใหม่ 2009
บทความนี้เกี่ยวกับไวรัสที่ก่อให้เกิดการระบาดของไข้หวัดใหญ่สายพันธุ์ใหม่ 2009 สำหรับการระบาดของโรค ดูที่ การระบาดของไข้หวัดใหญ่สายพันธุ์ใหม่ 2009
| Influenza A virus |
| --- | --- |

ภาพของไวรัสไข้หวัดใหญ่เอช 1 เอ็น 1 จากกล้องจุลทรรศน์อิเล็กตรอนที่ห้องปฏิบัติการไข้หวัดใหญ่ศูนย์ควบคุมและป้องกันโรคสหรัฐอเมริกา ซึ่งมีขนาดเส้นผ่านศูนย์กลาง 80–120 นาโนเมตร

การจำแนกชนิดไวรัส 
ไม่ได้จัดลำดับ:: ไวรัส Virus
Realm:: Riboviria Riboviria
อาณาจักร:: Orthornavirae Orthornavirae
ไฟลัม:: Negarnaviricota Negarnaviricota
ชั้น:: Insthoviricetes Insthoviricetes
อันดับ:: Articulavirales Articulavirales
วงศ์:: Orthomyxoviridae Orthomyxoviridae
สกุล:: Alphainfluenzavirus Alphainfluenzavirus
สปีชีส์:: Influenza A virus

เซโรไทป์
 Pandemic H1N1/09 virus
ไวรัสโรคระบาด เอช 1 เอ็น 1/09 (อังกฤษ: pandemic H1N1/09 virus) เป็นสายพันธุ์ไข้หวัดใหญ่ชนิดเอ เอช 1 เอ็น 1 ที่มีต้นกำเนิดจากสุกร ซึ่งมีส่วนเกี่ยวข้องต่อการระบาดของไข้หวัดใหญ่สายพันธุ์ใหม่ 2009 สื่อทั่วไปเรียกไวรัสชนิดนี้ว่า ไข้หวัดสุกร
ลักษณะไวรัส

ไวรัสนี้เป็นไวรัสไข้หวัดใหญ่สายพันธุ์ใหม่ ซึ่งไม่มีวัคซีนกำจัดไข้หวัดใหญ่ตามฤดูกาลที่มีอยู่ในตอนนั้นป้องกันได้ งานวิจัยจากศูนย์ควบคุมและป้องกันโรคสหรัฐอเมริกา (CDC) ของประเทศสหรัฐที่เผยแพร่ในเดือนพฤษภาคม ค.ศ. 2009 พบว่าเด็กไม่มีภูมิคุ้มกันที่มีมาก่อนต่อสายพันธุ์ใหม่ ในทางกลับกัน ผู้ใหญ่ โดยเฉพาะคนที่มีอายุมากกว่า 60 มีภูมิคุ้มกันอยู่บ้าง เด็กไม่แสดงปฏิกิริยาแอนตีบอดีข้ามกันต่อสายพันธุ์ใหม่ ในขณะที่ผู้ใหญ่อายุ 18 ถึง 64 พบร้อยละ 6–9 และผู้สูงอายุร้อยละ 34 รายงานการวิเคราะห์ช่วงแรกส่วนใหญ่บันทึกว่า สายพันธุ์นี้มียีนจากไวรัสไข้หวัด 5 ชนิด: ไข้หวัดใหญ่สุกรอเมริกาเหนือ, ไข้หวัดนกอเมริกาเหนือ, ไข้หวัดมนุษย์ และไวรัสไข้หวัดใหญ่สุกร 2 ชนิดในเอเชียและยุโรป มีการวิเคราะห์เพิ่มเติมว่าโปรตีนของไวรัสบางส่วนมีความคล้ายกับสายพันธุ์ที่ก่อให้เกิดอาการไม่รุนแรงในมนุษย์ ทำให้นักวิทยาไวรัส Wendy Barclay แนะนำว่าไวรัสไม่อาจก่อให้เกิดอาการรุนแรงต่อผู้คนส่วนใหญ่ นักวิจัยบางส่วนระบุไวรัสทุกส่วนมาจากสุกร ถึงแม้ว่าจะมีการเข้าชุดยีนใหม่หลายครั้งก็ตาม
ลักษณะไวรัส > ต้นกำเนิดไวรัส

การวิเคราะห์ความแตกต่างทางพันธุกรรมของไวรัสตัวอย่างจากจากกรณีต่าง ๆ ระบุว่าไวรัสเริ่มเข้าไปในตัวมนุษย์ใน ค.ศ. 2008 น่าจะหลังเดือนมิถุนายน และไม่นานไปกว่าสิ้นสุดเดือนพฤศจิกายน ซึ่งอาจเป็นช่วงรอบ ๆ เดือนกันยายน ค.ศ. 2008 จากรายงานนักวิจัยที่คณะแพทยศาสตร์ของมอนต์ไซนายใน ค.ศ. 2016 พบว่า ไวรัส 2009 H1N1 น่าจะมีต้นกำเนิดจากสุกรในภูมิภาคขนาดเล็กมากในภาคกลางของประเทศเม็กซิโก
ในวันที่ 17 เมษายน ค.ศ. 2009 ศูนย์ควบคุมโรคติดต่อสหรัฐอเมริกา (CDC) ระบุว่ามีเด็กในเทศมณฑลของเซาเทิร์นแคลิฟอร์เนียเป็นไข้ทางเดินหายใจจากไวรัสไข้หวัดใหญ่ในสุกร เอ (H1N1) จำนวน 2 ราย ซึ่งต้านทานอะแมนตาดีนกับไรแมนตาดีน และมียีนที่ไม่พบในไวรัสไข้หวัดสุกรหรือมนุษย์ในสหรัฐหรือที่อื่น หลังการปรากฎตัวของไวรัสสายพันธุ์ใหม่ในฤดูไบไม้ผลิ ค.ศ. 2009 มันเริ่ทแพร่ทั่วสหรัฐเม็กซิโก และทั่วโลก
ในช่วงปลายเดือนเมษายน ทางองค์การอนามัยโลก (WHO) ประกาศให้โรคนี้เป็น"ภาวะฉุกเฉินทางสาธารณสุขระหว่างประเทศ"ครั้งแรกของโลก และในเดือนมิถุนายน ทาง WHO และ CDC ของสหรัฐหยุดนับจำนวนผู้ติดเชื้อและประกาศให้โรคนี้เป็นโรคระบาดทั่ว
ลักษณะไวรัส > ศักยภาพก่อโรค

ศักยภาพก่อโรคของไวรัสไข้หวัดใหญ่สุกรอยู่ในระดับอ่อนและอัตราการตายต่ำมาก
ในช่วงกลางปี 2009 ทาง CDC ของสหรัฐรายงานว่า ผู้ติดเชื้อส่วนใหญ่ไม่มีอาการหนัก มีความคล้ายกับไข้หวัดใหญ่ตามฤดูกาล และสามารถฟื้นตัวได้ค่อนข้างเร็ว ในเดือนกันยายน 2009 กล่าวกันว่า จำนวนผู้เสียชีวิตมีจำนวนน้อยเมื่อเทียบกับจำนวนผู้เสียชีวิตรายปีจากไข้หวัดใหญ่ตามฤดูกาล อย่างไรก็ตาม การเทียบกับจำนวนผู้เสียชีวิตจากไข้หวัดใหญ่ตามฤดูกาลมีแนวโน้มว่าประเมินค่าโรคระบาดทั่วต่ำไป และไวรัสระบาดทั่ว H1N1/09 เป็นไข้หวัดใหญ่สายพันธุ์หลักที่ทำให้มีผู้ป่วยในช่วงฤดูไข้หวัดใหญ่ใน ค.ศ. 2009/10
งานวิจัยจากอิมพิเรียลคอลเลจลอนดอนเปิดเผยว่า ไม่เหมือนกับไข้หวัดใหญ่ตามฤดูกาล H1N1/09 สามารถทำให้เซลล์ปอดติดเชื้อ ในขณะที่ไข้หวัดใหญ่ตามฤดูกาลจะติดเชื้อแค่เซลล์ที่มีหน่วยรับความรู้สึกประเภท a2-6 ซึ่งมักอยู่ในจมูกและลำคอ แต่ H1N1/09 สามารถติดเชื้อเซลล์ที่มีหน่วยรับความรู้สึกประเภท a2-3 ได้ ซึ่งสามารถอธิบายได้ว่าทำไมผู้ป่วยบางคนถึงมีอาการทางเดินหายใจรุนแรง
ตั้งแต่เดือนเมษายนถึงพฤศจิกายน ค.ศ. 2009 มีผู้เสียชีวิตจากไวรัสระบาดทั่ว H1N1 ในสหรัฐ 3,900 คน ซึ่งบางครั้งนำไปเทียบกับผู้เสียชีวิตรายปีจาก"ไข้หวัดใหญ่" 36,000 คนต่อปี ซึ่งมักเสียชีวิตในฤดูหนาว แม้ว่าจำนวนนี้เป็นแค่จำนวนประมาณการ อัตราผู้เสียชีวิตจาก H1N1 ในสหรัฐ ถูกคำนวณไว้ในเดือนพฤศจิกายน ค.ศ. 2009 จาก CDC อยู่ที่น้อยกว่าร้อยละ 0.02 และมีการคำนวณในอังกฤษอย่างชัดเจนที่ร้อยละ 0.026
ลักษณะไวรัส > วัคซีน

วัคซีนที่มีไว้ป้องกันไข้หวัดใหญ่ตามฤดูกาลไม่สามารถป้องกันได้ ในปลายเดือนตุลาคม มีการจำหน่วยวัคซีนในอเมริกาเหนือ และมีการผลิตวัคซีนสามพันล้านโดสต่อปีแทนที่จะเป็นห้าล้านโดสต่อปี
ลักษณะไวรัส > การกลายพันธุ์

ในวันที่ 20 พฤศจิกายน ค.ศ. 2013 สถาบันสาธารณสุขนอร์เวย์เผยแพร่รายงานว่า มีการค้นพบกรกลายพันธุ์ของไข้หวัดใหญ่ H1N1 ที่อาจก่อให้เกิดอาการรุนแรงที่สุดในหมู่ผู้ติดเชื้อ ในรายงานนี้กล่าวด้วยว่า "การกลายพันธุ์ส่งผลต่อทักษะไวรัสให้เข้าไปในระบบหายใจลึกกว่าเดิม ก่อให้เกิดการเจ็บป่วยที่รุนแรงมากขึ้น"
ลักษณะไวรัส > การต่อต้าน

ในเดือนธันวาคม ค.ศ. 2010 WHO รายงานตัวอย่างไข้หวัดใหญ่สายพันธุ์ H1N1 2009 ที่ถูกทดสอบ 314 แบบ มีการต่อต้านโอเซลทามิเวียร์ ซึ่งเป็นเรื่องที่คาดไม่ถึง เพราะ 99.6% ของสายพันธุ์ไข้หวัดใหญ่ตามฤดู H1N1 ถูกพัฒนาให้ต้านอะแมนตาดีนและไรแมนตาดีนแล้ว ข้อมูลเมื่อ สิงหาคม ค.ศ. 2009 ไม่มีไข้หวัดใหญ่ชนิดใดที่ต่อต้านซานามิเวียร์เลย
ดูเพิ่ม

การระบาดของไข้หวัดใหญ่สายพันธุ์ใหม่ 2009
การระบาดของไข้หวัดใหญ่สายพันธุ์ใหม่ 2009 ในประเทศเม็กซิโก
การระบาดทั่วของโควิด-19
สาธารณสุข
ไข้หวัดใหญ่ในสุกร
แหล่งข้อมูลอื่น

Gene sequence information from Influenza Research Database
Graphical Image of the viral makeup of the 2009 pandemic h1n1 virus เก็บถาวร 2010-03-07 ที่ เวย์แบ็กแมชชีน—NEJM
Health-EU portal EU response to influenza
European Commission—Public Health EU coordination on Pandemic (H1N1) 2009
Microscopic image of the H1N1 virus
Microscopic image of the H1N1 virus
| --- | --- |
การแยกแยะหน่วยอนุกรมวิธาน:  Wikidata: Q1031900  NCBI: 36420 
โครงสร้างของไวรัสไข้หวัดใหญ่
ผู้คน 2,500 คนเข้าแถวในห้างที่เท็กซัสซิตี รัฐเท็กซัสเพื่อรับวัคซีน H1N1